ai4bharat/Pralekha huggingface dataset:
वाणिज्य आणि उदयोग मंत्रालय
उद्योग मंथन: भारतीय उद्योगांची गुणवत्ता व उत्पादकता वाढविण्यावर भर देणाऱ्या वेबिनारची मालिका संपन्न 
नवी दिल्ली, 2 मार्च 2021
माननीय पंतप्रधान नरेंद्र मोदी यांनी गुणवत्तेवर लक्ष केंद्रित करून उत्पादने जागतिक निकषांची पूर्तता करतात हे सुनिश्चित करण्यासाठी भारतीय उत्पादक आणि इतर उद्योग नेत्यांना आवाहन केले.
त्यांच्या या दृष्टिकोनातून प्रेरणा घेऊन उत्पादन आणि सेवा क्षेत्रातील 46 प्रमुख क्षेत्रांची गुणवत्ता व उत्पादकता वाढविण्यावर भर देणाऱ्या वेबिनारची मालिका 4 जानेवारी, 2021 रोजी सुरू झाली. उद्योग आणि अंतर्गत व्यापार संवर्धन विभाग, डीओसी, क्यूसीआय, एनपीसी, बीआयएस, इंडस्ट्री चेंबर्स आणि सर्व संबंधित मंत्रालयांच्या सहकार्याने या वेबिनार मालिकेचे आयोजन करण्यात आले.
गेल्या आठ आठवड्यांत, जीडीपीच्या जवळपास 70% क्षेत्रावरील विविध उत्पादन व सेवा क्षेत्रातील 46 सत्रे घेण्यात आली असून त्यात ऑटोमोबाईल, स्टील, फार्मा, संरक्षण, सिमेंट, वस्त्रोद्योग, रसायने, पर्यटन / आतिथ्य, वित्तीय सेवा, जैव तंत्रज्ञान, नवीन आणि नूतनीकरणयोग्य ऊर्जा यांचा समावेश होत. इतर विविध माध्यम मंचावर 393 वक्ते आणि 17,000 हून अधिक दर्शक आणि अंदाजे 6.5 दशलक्ष पेक्षा अधिक लोकांची समाज माध्यमांवरील उपस्थिती याद्वारे या मंथन मालिकेला उदंड प्रतिसाद मिळाला. उत्पादनांच्या गुणवत्तेशी संबंधित घटक आणि उद्योगाची उत्पादकता विषयक बाबींवर विशिष्ट वेबिनारमध्ये चर्चा झाली.
S.Tupe/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 90
पंतप्रधान कार्यालय
सरदार पटेल यांच्या पुण्यतिथीनिमित्त पंतप्रधानांनी वाहिली आदरांजली
पंतप्रधान नरेंद्र मोदी यांनी सरदार पटेल यांना त्यांच्या पुण्यतिथीनिमित्त आदरांजली वाहिली आहे आणि देशासाठी त्यांनी दिलेल्या चिरस्मरणीय योगदानाचे स्मरण केले आहे.
आपल्या ट्विटमध्ये पंतप्रधान म्हणाले;
सरदार पटेल यांच्या पुण्यतिथीनिमित्त मी त्यांना आदरांजली वाहत आहे आणि देशासाठी विशेषतः आपल्या राष्ट्राला एकत्र आणण्यासाठी आणि सर्वांगीण विकासाला चालना देण्यासाठी त्यांनी दिलेल्या चिरस्मरणीय योगदानाचे मी स्मरण करत आहे.
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 217.82 कोटी मात्रांचा टप्पा केला पार
12 ते 14 वयोगटातील 4.09 कोटींपेक्षा जास्त बालकांना लसीची पहिली मात्रा देण्यात आली
भारतातील उपचाराधीन रुग्णांची संख्या सध्या 42,358
गेल्या 24 तासात 3,230 नव्या कोरोना रुग्णांची नोंद.
रुग्ण बरे होण्याचा दर सध्या 98.72%,
सध्याचा साप्ताहिक पॉझिटिव्हिटी दर 1.58%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 217.82  कोटींचा टप्पा पार केला आहे.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 4.09  कोटींपेक्षा जास्त किशोरवयीन बालकांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59
वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे. आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
10415065
|
|
2nd Dose
|
|
10117775
|
|
Precaution Dose
|
|
6991697
|
|
FLWs
|
|
1st Dose
|
|
18436570
|
|
2nd Dose
|
|
17714863
|
|
Precaution Dose
|
|
13596365
|
|
Age Group 12-14 years
|
|
1st Dose
|
|
40958399
|
|
2nd Dose
|
|
31580316
|
|
Age Group 15-18 years
|
|
1st Dose
|
|
61923194
|
|
2nd Dose
|
|
52987057
|
|
Age Group 18-44 years
|
|
1st Dose
|
|
561214740
|
|
2nd Dose
|
|
515522323
|
|
Precaution Dose
|
|
91354569
|
|
Age Group 45-59 years
|
|
1st Dose
|
|
204019278
|
|
2nd Dose
|
|
196911371
|
|
Precaution Dose
|
|
47138883
|
|
Over 60 years
|
|
1st Dose
|
|
127661575
|
|
2nd Dose
|
|
123104463
|
|
Precaution Dose
|
|
46595464
|
|
Precaution Dose
|
|
20,56,76,978
|
|
Total
|
|
2,17,82,43,967
भारतातील सक्रिय रुग्णांची संख्या सध्या 42, 358 इतकी आहे, ती देशाच्या एकूण रुग्णसंख्येच्या तुलनेत 0.10% इतकी आहे.
परिणामी, भारतात रुग्ण बरे होण्याचा दर 98.72%. झाला आहे. गेल्या 24 तासांत 4,255 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,40,04,553 झाली आहे.
गेल्या 24 तासात 3,230 नव्या कोरोना रुग्णांची नोंद झाली.
गेल्या 24 तासात एकूण 2,74,755 चाचण्या करण्यात आल्या. भारताने आतापर्यंत एकूण 89.40  कोटींहून अधिक चाचण्या केल्या आहेत.
साप्ताहिक पॉझिटिव्हिटी दर सध्या 1.58 % तर दैनंदिन पॉझिटिव्हिटी दर 1.18 % आहे.
पंतप्रधान कार्यालय
युगांडा बरोबरच्या मैत्रीपूर्ण संबंधाना चालना मिळाल्याबद्दल,पंतप्रधानांनी केली प्रशंसा
नवी दिल्ली, 12 एप्रिल 2023
युगांडा बरोबरच्या मैत्रीपूर्ण संबंधाना चालना मिळाल्याबद्दल, पंतप्रधान नरेंद्र मोदी यांनी प्रशंसा केली आहे.
युगांडामधील इंडिया एक्झिम बँकेने निधी पुरवलेल्या सौरऊर्जेवर चालणाऱ्या,पाईपद्वारे पिण्याच्या पाण्याच्या पुरवठा यंत्रणेबद्दल केंद्रीय परराष्ट्र मंत्री डॉ.एस जयशंकर यांनी केलेले ट्विट शेअर करताना, पंतप्रधानांनी ट्विट केले आहे;
“हा प्रकल्प, युगांडा बरोबरच्या मैत्रीपूर्ण संबंधाना बळ देण्याबरोबर,शाश्वत विकासालाही चालना देईल.”
S.Patil/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
संरक्षण मंत्रालय
पूर्व लडाखमधल्या परिस्थितीबाबत अद्ययावत माहिती
नवी दिल्ली, 31 ऑगस्ट 2020
29 आणि 30 ऑगस्ट 2020 च्या रात्री, चीनच्या पीएलए सैनिकांनी, पूर्व लडाख मधल्या संघर्षाबाबत लष्करी आणि राजनैतिक चर्चे दरम्यान याआधी झालेल्या सहमतीचा भंग करत, जैसे थे परिस्थितीत बदल घडवणाऱ्या चिथावणीखोर लष्करी हालचाली केल्या. पॅन्गोंग त्सो तलावाच्या दक्षिण किनाऱ्यावरच्या पीएलएच्या या हालचालींना भारतीय सैन्याने प्रतिबंध करत आपली स्थिती मजबूत करण्यासाठी पावले उचलली आणि जमिनीवरच्या तथ्यात बदल घडवण्याचा चीनचा हेतू विफल ठरवला. चुशूल इथे या मुद्याबाबत ब्रिगेड कमांडर स्तरावर फ्लेग बैठक सुरु आहे. चर्चेद्वारे शांतता राखण्यासाठी भारतीय लष्कर कटीबद्ध आहे त्याचबरोबर आपल्या प्रादेशिक अखंडतेचे रक्षण करण्यासाठीही तितकेच ठाम आहे.
कर्नल अमन आनंद
जन संपर्क अधिकारी 
U.Ujgare/N.Chitale/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 280
माहिती आणि प्रसारण मंत्रालय
ॲकॅडमी ऑफ मोशन पिक्चर्स, आर्टस् ॲण्ड सायन्स संस्थेचे अध्यक्ष जॉन बेली यांच्या सोबत विशेष चर्चासत्राचे माहिती आणि प्रसारण मंत्रालयाकडून आयोजन
नवी दिल्ली, 26 मे 2019
चित्रपट क्षेत्रात परदेशी निर्मिती क्षेत्राशी सहकार्य वाढावे या हेतुने माहिती आणि प्रसारण मंत्रालयाने ॲकॅडमी ऑफ मोशन पिक्चर्स, आर्टस् ॲण्ड सायन्स संस्थेचे अध्यक्ष जॉन बेली यांच्या सोबत विशेष चर्चासत्र आयोजित केले आहे. येत्या 28 मे रोजी नवी दिल्लीतल्या सिरी फोर्ट येथे हे चर्चासत्र होणार आहे. यावेळी ऑस्करविषयी चर्चा होईलच त्याशिवाय चित्रपटाचे आधुनिक तंत्रज्ञान आणि इतर माहितीविषयी भारतातल्या या क्षेत्रातल्या लोकांना ज्ञान मिळेल. माहिती प्रसारण मंत्रालयाचे सचिव अमित खरे यांच्याशी बेली यांची चर्चा होणार आहे. यावेळी गेल्या काही काळात भारतात चित्रपट निर्मिती सोपी व्हावी यासाठी सरकारने नियमात केलेल्या सुधारणांची माहिती खरे बेली यांना देतील.
या चर्चासत्रातून जगभरात सुरु असलेल्या चित्रपट महोत्सवांची माहिती भारतातल्या चित्रपट निर्मात्यांना मिळेल. 2019 मध्ये इफ्फी चित्रपट महोत्सवाचे सुवर्ण महोत्सवी वर्ष असणार आहे. याचे औचित्य साधत ॲकॅडमी ऑफ मोशन पिक्चर्स, आर्टस् ॲण्ड सायन्स संस्थेसोबत सहकार्याने महोत्सव साजरा करण्याचा मंत्रालयाचा प्रयत्न असेल.
N.Sapre/R.Aghor/P.Malandkar
(Visitor Counter : 78
अर्थ मंत्रालय
psbloansin59minutes.com या पोर्टलच्या माध्यमातून 39,580 कोटी रुपयांच्या व्यवसाय कर्जाचे 2,01,863 प्रस्ताव मंजूर
या पोर्टलच्या माध्यमातून किरकोळ कर्ज श्रेणीतील 1,689 कोटी रुपयांचे 17,791 प्रस्ताव मंजूर
नवी दिल्ली, 15 मार्च 2022
psbloansin59minutes.com या पोर्टलच्या कामकाजाची सुरुवात 25 सप्टेंबर 2018 रोजी झाली. तेव्हापासून 28 फेब्रुवारी 2022 पर्यंत व्यावसायिक कर्ज श्रेणीतील 39,580 कोटी रुपयांच्या कर्जाचे 2,01,863 प्रस्ताव तसेच किरकोळ कर्ज श्रेणीतील 1,689 कोटी रुपयांचे 17,791 प्रस्ताव मंजूर झाले आहेत. केंद्रीय अर्थ राज्यमंत्री भागवत किसनराव कराड यांनी आज राज्यसभेत लिखित उत्तराद्वारे ही माहिती दिली.
केंद्रीय मंत्री म्हणाले की, या पोर्टलचा वापर करणाऱ्या आणि कर्ज घेऊ इच्छिणाऱ्या व्यक्तींना कर्जदात्यांकडून तात्विकदृष्ट्या अधिक जलद कर्जमंजुरीसाठी मंच उपलब्ध करून दिला आहे. या पोर्टलच्या माध्यमातून आलेल्या कर्जप्रस्तावांवरील अंतिम निर्णय कर्जदाता घेतो आणि कर्ज घेण्यास इच्छुक व्यक्तींना कळविण्यात येतो आणि अनुत्पादक मालमत्ता म्हणून वर्ग करता येऊ शकणाऱ्या कोणत्याही खात्यातून कर्ज वसुली पावलांसह मंजूर कर्जाच्या खात्यावर लक्ष ठेवण्याचे काम देखील कर्ज देणाऱ्या संस्थांकडेच असते. या सर्व खात्यांचे तपशील केंद्रीय पद्धतीने ठेवले जात नाहीत.
कर्जाच्या एकूण प्रक्रियेबद्दल बोलताना केंद्रीय मंत्री म्हणाले की, कर्ज मंजुरी आणि नंतरची प्रक्रिया कर्ज देणाऱ्या संस्थांच्या संबंधित शाखा आणि कर्ज प्रक्रिया केंद्रांकडून केली जाते. ते पुढे म्हणाले की, अनेक वित्तपुरवठादार संस्था कर्ज घेणाऱ्यांच्या किरकोळ, सूक्ष्म,लघु आणि मध्यम उद्योग, इत्यादींसारख्या विविध घटकांशी त्यांच्या विशिष्ट उद्योगाशी संबंधित कर्जविषयक गरजा लक्षात घेऊन psbloansin59minutes.com, paisabazaar.com, क्रेडअॅव्हेन्यू, ट्रेडरेसिव्हेबल्स डिस्काऊंटिंगसिस्टिम मंच इत्यादींसारख्या डिजिटल कर्ज बाजारांशी जोडून घेऊन किंवा त्यांच्या प्रणालीत सहभागी होतात. अशा वित्तपुरवठादार संस्था त्यांच्या अंतर्गत मंजुरी प्रक्रियेसह अशा प्रकारच्या कर्जाच्या बाजारांशी संबंधित मंचांच्या माध्यमातून काम करतात असे त्यांनी सांगितले.
कर्ज खात्यांची संख्या आणि मंजूर झालेल्या कर्जाच्या रकमेचे राज्य-निहाय तपशील परिशिष्टात दिले आहेत.N.Chitale/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 123
संरक्षण मंत्रालय
संरक्षणमंत्री राजनाथ सिंह यांची गुजरातमध्ये गांधीनगर इथे मादागास्कर, मोझाम्बिक, मंगोलिया आणि सुरीनाम या देशांच्या प्रतिनिधी मंडळाशी द्विपक्षीय चर्चा
नवी दिल्ली, 20 ऑक्टोबर 2022
संरक्षणमंत्री राजनाथ सिंह यांनी आज, 20 ऑक्टोबर 2022 रोजी गुजरातच्या गांधीनगर इथे, मादागास्कर, मोझाम्बिक, मंगोलिया अणि सुरीनाम या देशांच्या संरक्षण मंत्र्यांच्या नेतृत्वाखालील प्रतिनिधीमंडळांशी द्विपक्षीय चर्चा केली. 12 डिफेन्स एक्सपोमध्ये सहभागी होण्यासाठी, तसेच, भारत-आफ्रिका संवाद आणि इंडियन ओशन रिजन कॉन्क्लेव्ह मध्ये सहभागी होण्यासाठी हे सगळे नेते सध्या भारतात गांधीनगर मध्ये आले आहेत.
या द्वीपक्षीय बैठकांदरम्यान राजनाथ सिंह यांनी मादागास्करचे संरक्षण मंत्री, लेफ्टनंट जनरल राकोटोनिरिना लिओन जीन रिचर्ड यांची भेट घेतली तसेच, मोझांबिकचे संरक्षण मंत्री क्रिस्टोवाओ आर्टुर चुमे, मंगोलियाचे संरक्षण मंत्री सायखानबायर गुरसेद आणि सुरीनामच्या संरक्षण मंत्री कृष्णकोमेरी माथोएरा, यांची भेट घेतली.
या सर्व बैठकांमध्ये संरक्षण सहकार्यासही संबंधित सर्व पैलूंवर सांगोपांग चर्चा झाली. त्यातही, परस्पर फायद्याच्या क्षेत्रात सहकार्य अधिक वाढवण्याचे नवे मार्ग विस्तारण्यावर भर देण्यात आला.S.Patil/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 103
उपराष्ट्रपती कार्यालय
उपराष्ट्रपतींनी जलशक्ती मंत्रालय आणि नीती आयोगाला आंध्रप्रदेश मधील उदयगिरीसाठी पेयजल प्रकल्पाच्या संभाव्यतेचा अभ्यास करण्यास सांगितले
उपराष्ट्रपतींनी प्रदेशातील पिण्याच्या पाण्याच्या समस्येविषयी वरिष्ठ अधिकाऱ्यांसोबत चर्चा केली
नवी दिल्ली, 25 मे 2020
उपराष्ट्रपती एम वैंकय्या नायडू यांनी आज नीती आयोगाचे विशेष कार्यकारी अधिकारी अमिताभ कांत, पेयजल आणि स्वच्छता सचिव परमेश्वरन अय्यर आणि जलसंपदा, नदी विकास आणि गंगा पुनरुत्थान सचिव यु. पी. सिंग यांच्या सोबत बैठक घेऊन आंध्रप्रदेशातील नेल्लोर जिल्ह्यातील दुष्काळग्रस्त उदयगिरी परिसरातील पिण्याचे पाणी आणि सिंचनाची गरज कशाप्रकारे पूर्ण करता येईल याविषयी चर्चा केली. उपराष्ट्रपतींनी त्यांना या भागातील लोकांच्या समस्या सांगितल्या.
अलीकडच्याच काळात उपराष्ट्रपतींनी उदयगिरी मतदार संघातील लोकांसोबत संवाद साधला होता, आता उपराष्ट्रपती असलेले वैंकय्या नायडू याच मतदार संघातून 1978 साली पहिल्यांदा आमदार म्हणून निवडून आले होते. या भागातील सर्वसाधारण माहिती देताना लोकांनी उपराष्ट्रपतींना सांगितले की, या भागतील भूजल पातळी खूपच खालावली आहे, बहुतांश तलाव/बोअरवेल कोरड्या पडल्या आहेत आणि विविध पाणीपुरवठा योजना या भागातील पाण्याची आवश्यकता पूर्ण करू शकत नाहीत. पुरेसा पाऊस न झालेलं हे सलग सातवे वर्ष आहे असे ही त्यांनी सांगितले. त्यांच्यापैकी बहुतेकांनी नायडू यांना कृष्णा खोरे किंवा सोमसीला प्रकल्पातून पाणी मिळण्याचे मार्ग शोधण्याची विनंती केली.
उपराष्ट्रपतींसोबत झालेल्या आजच्या चर्चेत वरिष्ठ अधिकाऱ्यांनी सांगितले की, ते आंध्रप्रदेश सरकारसह चर्चेनंतर विविध पर्याय शोधतील आणि सर्वात संभाव्य पर्यायाची निवड करतील.
उपराष्ट्रपतींनी जलसंपदा सचिवांना केंद्रीय जल आयोगाशी चर्चा करून तांत्रिक संभाव्यता शोधण्याचा सल्ला दिला. जल ग्रिड प्रकल्पाच्या माध्यमातून जलसंकट कमी करण्यासाठी राज्य सरकारच्या सध्या सुरु असलेल्या विविध प्रयत्नांचा आणि सविस्तर प्रकल्प अहवालाचा  अभ्यास केला जाऊ शकतो, असेही त्यांनी सुचवले.
प्राथमिक आढावा घेतल्यानंतर उपराष्ट्रपतींनी जलशक्ती मंत्रालय तसेच नीती आयोग व केंद्रीय जल आयोग यांच्या वरिष्ठ अधिकाऱ्यांचे प्रतिनिधीमंडळ या भागाला भेट देऊ शकेल आणि भूमीगत वास्तव समजून पुढील मार्ग शोधण्यासाठी संबंधित भागधारकांशी संवाद साधू शकेल. असा सल्ला उपराष्ट्रपतींनी दिला.B.Gokhale/S.Mhatre/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 177
पंतप्रधान कार्यालय
पराक्रम दिनानिमित्त संसदेत नेताजी सुभाषचंद्र बोस यांना आदरांजली म्हणून आयोजित समारंभात सहभागी होण्यासाठी निवड करण्यात आलेल्या तरुणांशी, ‘‘तुमच्या नेत्याबद्दल जाणून घ्या’ कार्यक्रमांतर्गत 7, लोककल्याण मार्ग येथे पंतप्रधानांनी साधला संवाद
पंतप्रधानांनी तरुणांशी मनापासून आणि मुक्तपणे संवाद साधला
पंतप्रधानांनी नेताजी सुभाषचंद्र बोस यांच्या जीवनाच्या विविध पैलूंवर आणि त्यातून आपण काय शिकू शकतो यावर चर्चा केली
ऐतिहासिक व्यक्तिमत्त्वांना त्यांच्या आयुष्यात कोणत्या प्रकारच्या आव्हानांना सामोरे जावे लागले आणि त्यांनी या आव्हानांवर कशी मात केली हे जाणून घेण्यासाठी तरुणांनी त्यांचे आत्मचरित्र वाचण्याचा पंतप्रधानांनी दिला सल्ला
पंतप्रधानांना भेटण्याची आणि संसदेच्या मध्यवर्ती सभागृहात बसण्याची अनोखी संधी मिळाल्याबद्दल तरुणांनी त्यांचे मनोगत व्यक्त केले
नवी दिल्ली, 23 जानेवारी 2023
संसदेच्या मध्यवर्ती सभागृहात नेताजी सुभाषचंद्र बोस यांना आदरांजली म्हणून आयोजित सोहळ्यात सहभागी होण्यासाठी निवड झालेल्या तरुणांशी ‘तुमच्या नेत्याबद्दल जाणून घ्या’ कार्यक्रमांतर्गत पंतप्रधान नरेंद्र मोदी यांनी आज संवाद साधला. 7, लोककल्याण मार्ग येथील त्यांच्या निवासस्थानी हा संवाद झाला.
पंतप्रधानांनी तरुणांशी मनापासून आणि मोकळेपणाने संवाद साधला. त्यांनी नेताजी सुभाषचंद्र बोस यांच्या जीवनाचे विविध पैलू आणि त्यांतून आपण काय शिकू शकतो यावर चर्चा केली. ऐतिहासिक व्यक्तिमत्त्वांना त्यांच्या आयुष्यात कोणत्या प्रकारच्या आव्हानांना सामोरे जावे लागले आणि त्यांनी या आव्हानांवर कशी मात केली हे जाणून घेण्यासाठी तरुणांनी त्यांची आत्मचरित्र वाचण्याचा सल्ला पंतप्रधानांनी दिला.
देशाच्या पंतप्रधानांना भेटण्याची आणि संसदेच्या मध्यवर्ती सभागृहात बसण्याची अनोखी संधी मिळाल्याबद्दल युवकांनी त्यांचे मनोगत व्यक्त केले. या कार्यक्रमामुळे देशाच्या कानाकोपऱ्यातून आलेल्या अनेक व्यक्तींना भेटून विविधतेत एकता म्हणजे काय हे समजल्याचे युवकांनी सांगितले.
भूतकाळातला हा एक स्वागतार्ह बदल आहे, यापूर्वी केवळ मान्यवरांना संसदेत राष्ट्रीय व्यक्तिमत्वांना पुष्पांजली अर्पण करण्यासाठी आमंत्रित केले जात होते, मात्र देशभरातील या 80 युवकांना नेताजी सुभाषचंद्र बोस यांना आदरांजली अर्पण करण्यासाठी संसदेत आयोजित पुष्पांजली अर्पण कार्यक्रमासाठी निवडण्यात आले. 'तुमच्या नेत्याला जाणून घ्या' कार्यक्रमांतर्गत त्यांची निवड करण्यात आली आहे, ज्यात संसदेत होणार्या पुष्पांजली सोहळ्याचा उपयोग महान राष्ट्रीय व्यक्तिमत्वांची माहिती आणि योगदानाबद्दल जनजागृती करण्यासाठी प्रभावी माध्यम म्हणून करण्यात आला आहे. दीक्षा  पोर्टल आणि माय गव्ह  वरील प्रश्नमंजुषा; जिल्हा आणि राज्य स्तरावर वक्तृत्व/भाषण स्पर्धा; आणि नेताजींचे जीवन आणि योगदान यावरील आंतर विद्यापीठ स्पर्धेसह विस्तृत, वस्तुनिष्ठ आणि गुणवत्तेवर आधारित प्रक्रियेद्वारे त्यांची निवड करण्यात आली. संसदेच्या मध्यवर्ती सभागृहात आयोजित पुष्पांजली समारंभात 31 जणांना नेताजींच्या योगदानाबद्दल बोलण्याची संधीही मिळाली . ते हिंदी, इंग्रजी, संस्कृत, मराठी आणि बांगला या पाच भाषांमध्ये बोलले.N.Chitale/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
माहिती आणि प्रसारण मंत्रालय
आंतरराष्ट्रीय महिला दिनानिमित्त फिल्म डिव्हिजनच्या वतीने चित्रपट महोत्सव आणि वेबिनारचे आयोजन
फिल्म डिव्हिजन आणि चिल्ड्रेन्स फिल्म सोसायटी, भारत यांच्या सहकार्याने 8 ते 10 मार्च, 2021 या कालावधीत 'आव्हान निवडा' या यंदाच्या महिला दिनाच्या संकल्पनेवर आधारित आंतरराष्ट्रीय महिला दिन साजरा केला जाणार आहे. आणि तीन दिवसांच्या या उत्सवात यंदाच्या संकल्पनेवर आधारित माहितीपट आणि चित्रपट तसेच संबंधित विषयांवरील वेबिनारचा समावेश आहे.
फिल्म्स डिव्हिजन संकुल, मुंबई येथे 8 मार्च 2021 रोजी सकाळी ११.०० वाजता फिल्म्स डिव्हिजनच्या महासंचालक स्मिता वत्स शर्मा यांच्या नेतृत्वात औचित्यपूर्ण उद्घाटन समारंभाने या सोहळ्याला सुरुवात होईल. त्यानंतर, 'भारतातील वैकल्पिक तंटा निवारण : संक्षिप्त आढावा' या विषयावर वेबिनार होणार आहे. सर्वोच्च न्यायालयाच्या वकील आणि वरिष्ठ मध्यस्थ आशा गोपालन नायर या वेबिनारच्या प्रमुख वक्त्या असतील. त्याच दिवशी दुसऱ्या वेबिनारमध्ये , तिरुअनंतपुरम येथील प्रख्यात स्त्रीरोग तज्ज्ञ डॉ. अनुपमा आर या ‘महिलांना भेडसावणारी आरोग्यविषयक आव्हाने’ या विषयावर आपले विचार मांडतील.
आंतरराष्ट्रीय महिला दिन सोहळ्याचे विशेष आकर्षण म्हणजे , या महोत्सवात दाखविण्यात येणारे माहितीपट आणि चित्रपटांच्या माध्यमातून आव्हान निवडा ही भावना अधोरेखित करणे. फिल्म डिव्हिजन आणि सीएफएसआय यांनी या चित्रपटांची निर्मिती केली असून हे चित्रपट 8 मार्च ते10 मार्च , 2021 या कालावधीत www.filmsdivision.org/DocumentaryoftheWeek आणि https://www.youtube.com/user/FilmsDivision या संकेतस्थळावर प्रसारित केले जातील.
ऊर्जा मंत्रालय
"ऊर्जा कार्यक्षमतेसाठी राष्ट्रीय जागरूकता मोहीम"
पॉवर ग्रीड कॉर्पोरेशन ऑफ इंडिया तर्फे राज्यस्तरीय चित्रकला स्पर्धेचा पारितोषिक वितरण समारंभ
दोन गटातील 6 विद्यार्थ्यांना प्रत्येकी 50,000 रुपये, 30,000 रुपये आणि 20,000 रुपयांचे बक्षीस आणि 20 उत्तेजनार्थ पारितोषिके
पॉवर ग्रीड कॉर्पोरेशन ऑफ इंडिया तर्फे आज राज्यस्तरीय चित्रकला स्पर्धेचा पारितोषिक वितरण समारंभ संपन्न झाला. इयत्ता 5 ते 7 आणि इयत्ता 8 ते 10 या दोन गटातील 6 विद्यार्थ्यांना रोख रक्कम आणि प्रमाणपत्र देण्यात आले. हे विजेते नवी दिल्लीत राष्ट्रीय स्तरावरील स्पर्धेसाठी गोव्याचे प्रतिनिधित्व करतील. यावेळी श्री एस. रविंदर कुमार, कार्यकारी संचालक, पश्चिम क्षेत्र, श्री महेश वेंगुर्लेकर, सेवानिवृत्त प्राचार्य, गोवा ललित कला महाविद्यालय, विवेक वसंत बेलोकर, सहायक संचालक; तंत्रशिक्षण संचालनालय आणि श्री आर. नारायण, व्यवस्थापकीय संचालक , पॉवर ग्रीड उपस्थित होते.
पॉवरग्रीड कॉर्पोरेशन ऑफ इंडिया विद्यार्थ्यांना व्यासपीठ आणि मार्गदर्शन देऊन त्यांचे संगोपन करेल, असे श्री रविंदर कुमार म्हणाले. गोवा ललित कला महाविद्यालय आणि विविध शाळांच्या मदतीने विद्यार्थ्यांसाठी विशेष कार्यशाळा आयोजित करण्यात येणार आहेत.
ऊर्जा मंत्रालयाच्या पॉवर ग्रीड कॉर्पोरेशन ऑफ इंडिया तर्फे राष्ट्रीय ऊर्जा संवर्धन अभियानांतर्गत ‘स्वातंत्र्याचा अमृत महोत्सव’ ‘ऊर्जा कार्यक्षम भारत’ आणि ‘अधिक स्वच्छ ग्रह ’ या विषयावर राज्यस्तरीय चित्रकला स्पर्धा 3 डिसेंबर ते 7 डिसेंबर दरम्यान आयोजित करण्यात आली होती. ही स्पर्धा इयत्ता 5 ते 7 आणि इयत्ता 8 वी ते 10 अशा दोन गटात विद्यार्थ्यांसाठी आयोजित करण्यात आली होती. या स्पर्धेत राज्यातून एकूण 2235 विद्यार्थ्यांनी सहभाग घेतला होता.
5 वी ते 7 वी इयत्तेच्या गटातील सारा परेराला प्रथम, खुशी पेडणेकर आणि वेरियन वलादारेस यांना अनुक्रमे द्वितीय आणि तृतीय पारितोषिक मिळाले. इयत्ता 8 वी ते 10 वी गटातील कनिष्क फळदेसाई हिला प्रथम तर आर्यन वेंगुर्लेकर व कुणाल बार यांना अनुक्रमे द्वितीय व तृतीय पारितोषिक मिळाले. दोन्ही गटासाठी प्रथम पारितोषिक रु. 50,000, द्वितीय पारितोषिक रु. 30,000 आणि तृतीय पारितोषिक रु. 20,000 देण्यात आले. तर यावेळी प्रत्येक गटातील 10 जणांना 7500 रुपयांचे उत्तेजनार्थ पारितोषिक देण्यात आले.
ऊर्जा मंत्रालयाने देशात ऊर्जा संवर्धनाला चालना देण्यासाठी राष्ट्रीय जागरूकता मोहीम सुरू केली आहे. या मोहिमेतील उपक्रमांपैकी एक उपक्रम म्हणून शाळा, राज्य आणि राष्ट्रीय स्तरावरील विद्यार्थ्यांसाठी चित्रकला स्पर्धेचा समावेश करण्यात आला आहे, ज्याद्वारे विद्यार्थ्यांना केवळ ऊर्जा बचतीच्या गरजेबद्दल जागरूक केले जात नाही तर त्याच वेळी या कार्यात त्यांच्या पालकांना शिक्षित आणि सहभागी करून घेता येईल. निवडलेला उपक्रम हा अनेक उपायांपैकी एक आहे, जो देशांतर्गत क्षेत्रात जागरूकता निर्माण करण्यास मदत करू शकतो.
विज्ञान आणि तंत्रज्ञान मंत्रालय
भारतीय युवक आज आकांक्षांच्या बंधनात अडकून राहिलेला नाही कारण आता उपलब्ध असलेल्या अनेक नवीन संधी त्याला त्याच्या अंगभूत योग्यतेनुसार उपजीविकेच्या संधी प्रदान करत आहेत -केंद्रीय मंत्री डॉ जितेंद्र सिंह
नवी दिल्ली, 6 सप्टेंबर 2023
भारतीय युवक आता आकांक्षांच्या बंधनात अडकून राहिलेला नाही कारण आता उपलब्ध असलेल्या अनेक नवीन संधी त्याला त्याच्या अंगभूत योग्यतेनुसार उपजीविकेच्या संधी प्रदान करत आहेत असे केंद्रीय विज्ञान आणि तंत्रज्ञान राज्यमंत्री  डॉ जितेंद्र सिंह म्हणाले.
स्टार्टअप धोरण, राष्ट्रीय शैक्षणिक धोरण  2020, अंतराळ क्षेत्र आणि ड्रोन नियमन -मुक्त, नवीन भू-स्थानिक धोरण, नॅशनल रिसर्च फाउंडेशन इत्यादींसह पंतप्रधान नरेंद्र मोदी यांनी आणलेल्या क्रांतिकारी सुधारणांमुळे हे सर्व काही शक्य झाले आहे असे ते म्हणाले.
नवी दिल्ली येथे केएएमपी प्रतिभा उत्सव-2023 ला संबोधित करताना डॉ जितेंद्र सिंह म्हणाले, की हा भारताचा सर्वोत्तम काळ आहे. चांद्रयान-3 च्या यशस्वी प्रक्षेपणामुळे भारतीय विद्यार्थ्यांमध्ये जागतिक आकांक्षा जागृत झाल्या आहेत.
पंतप्रधान मोदी यांनी नवीन राष्ट्रीय शैक्षणिक धोरण  आणले जे भारतातील विद्यार्थी आणि युवकांसाठी नवीन करिअर आणि उद्यमशीलतेच्या संधी खुल्या करण्याच्या आश्वासकतेसह स्टार्ट-अप परिसंस्थेला देखील पूरक आहे .
मोदी सरकारच्या 9 वर्षांचा उल्लेख करत डॉ जितेंद्र सिंह यांनी निदर्शनास आणून दिले की औपचारिक नोकऱ्यांव्यतिरिक्त, देशातील युवकांसाठी सरकारी क्षेत्राबाहेर लाखो संधी आणि शक्यता निर्माण झाल्या आहेत, मग ते स्टार्ट-अप्स असेल , मुद्रा योजना असेल, पीएम स्वनिधी असेल.
डॉ जितेंद्र सिंह यांनी उज्वल यश संपादन करणाऱ्या युवकांचा सत्कार केला. ते म्हणाले की, प्रतिभावान युवकांचा शोध घेण्यावर त्यांचा नेहमीच विश्वास राहिला आहे आणि अपेक्षित परिणाम साध्य करण्यासाठी इयत्ता पाचवी ते दहावीपर्यंतच्या विद्यार्थ्यांवर लक्ष केंद्रित करण्याची सूचना त्यांनी केएएमपी ला केली.N.Chitale/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 58
श्रम आणि रोजगार मंत्रालय
केंद्रीय मंत्री भूपेंद्र यादव यांच्या हस्ते 10 पेक्षा जास्त कर्मचारी असलेल्या आस्थापनांचा त्रैमासिक रोजगार सर्वेक्षण अहवाल जारी
तिमाही रोजगार सर्वेक्षणाच्या पहिल्या फेरीतील नऊ निवडक क्षेत्रांमध्ये एकूण अंदाजित रोजगार 3 कोटी 8 लाख, 2013-14 च्या तुलनेत रोजगारात 29% दराने वाढ
नवी दिल्ली, 27 सप्टेंबर 2021
केंद्रीय श्रम आणि रोजगार मंत्री भूपेंद्र यादव यांनी आज या आर्थिक वर्षातील एक्यूईईएस अर्थात अखिल भारतीय त्रैमासिक आस्थापनाधारित रोजगार सर्वेक्षण अहवालाचा भाग असलेला पहिल्या तिमाहीसाठीचा  त्रैमासिक रोजगार सर्वेक्षण अहवाल जारी केला. हा अहवाल श्रम मंडळाने तयार केला आहे.
निवडक नऊ क्षेत्रांतील संघटीत आणि असंघटीत अशा दोन्ही विभागांतील आस्थापनांमधील रोजगार आणि संबंधित घटकांबद्दल नियमित अद्यतने पुरविण्यासाठी श्रम मंडळाने एक्यूईईएस सर्वेक्षण कार्य हाती घेतले आहे. बिगर-शेती आस्थापना प्रकारातील एकूण रोजगारापैकी बहुतांश रोजगार या निवडक नऊ क्षेत्रांमध्ये एकत्रितपणे उपलब्ध आहेत. उत्पादन, बांधकाम, व्यापार, वाहतूक, शिक्षण, आरोग्य, निवास आणि उपहारगृहे, माहिती तंत्रज्ञान/बीपीओ आणि आर्थिक बाबींशी संबंधित सेवा ही नऊ निवडक क्षेत्रे आहेत.
या कार्यक्रमाला केंद्रीय श्रम आणि रोजगार राज्यमंत्री रामेश्वर तेली, केंद्रीय श्रम आणि रोजगार मंत्रालयाचे सचिव सुनील बर्थवाल, मुख्य श्रम आणि रोजगार सल्लागार डी.पी.एस. नेगी आणि श्रम मंडळाचे महासंचालक आय.एस. नेगी उपस्थित होते. अखिल भारतीय सर्वेक्षणविषयक तज्ञ गटाचे अध्यक्ष प्रा. एस.पी.मुखर्जी हे देखील या कार्यक्रमात उपस्थित होते.
सर्वेक्षण अहवालातील निकाल जाहीर करताना केंद्रीय मंत्री यादव म्हणाले की नऊ निवडक क्षेत्रांतील एकत्रितपणे विचार करता सहाव्या आर्थिक जनगणना अहवालात दिसून आलेल्या एकूण 2 कोटी 37 लाख रोजगारांच्या तुलनेत 29% विकासदर नोंदवत त्रैमासिक रोजगार सर्वेक्षण अहवालाच्या पहिल्या फेरीत अंदाजित एकूण रोजगार सुमारे 3 कोटी 8 लाख असल्याचे दिसून आले.
कोविड-19 महामारीचा परिणाम झाल्यामुळे कपात झालेल्या किंवा उतरणीस लागलेल्या रोजगारांबाबत माहिती देताना केंद्रीय श्रम मंत्री म्हणाले की एकूण आस्थापनांपैकी 27% आस्थापना बाधित झाल्या आहेत असे दिसून आले, मात्र यातही उल्लेखनीय बाब म्हणजे टाळेबंदीच्या काळात  81% कामगारांना त्यांचे पूर्ण वेतन मिळाले आहे.
Click here for full reportS.Thakur/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 225